10/12/2018 | Administración LocalMunicipal
Ferrol
Secretaría Xeral
Delegación das funcións como responsable da Unidade de Xestión de EDUSI

I. Con data 7 de outubro de 2106 publicouse no BOE a orde HAP/1610/2016 pola que se aproba a segunda convocatoria para a selección de de Estratexias de Desenvolvemento Urbano Sostible e Integrado, cofinanciado polo programa operativo FEDER de crecemento sostible 2014-2020. II. No BOE de 25 de xullo de 2017 publicouse a resolución de 21 de xullo de 2017 da Secretaría de Estado de Presupostos e Gastos pola que se resolve a concesión definitiva da segunda convocatoria antes indicada, sendo aprobada a proposta solicitada polo Concello de Ferrol EDUSI “Ría de Ferrol, Cidade 2020” (nº proxecto GA03) cunha axuda de 10.000.000 €. Nesta resolución, e segundo establece o artigo undécimo da Orden HAP/2427/2015, desígnase ás entidades beneficiarias (Concello de Ferrol) «Organismos intermedios del FEDER» únicamente aos efectos da selección de operacións. Debido a esta condición, a entidade beneficiaria deberá elaborar un manual de procedementos no que deberá documentar todos aqueles aspectos e procesos que lle permitan cumprir coas suas obrigas e que deberá ser remitido ao organismo intermedio de xestión (Dirección General de Cooperación Autonómica y Local) para a súa avaliación. III. En cumprimento da disposición anterior, con data 26 de xullo de 2018 a Dirección General de Cooperación Autonómica y Local do Ministerio de Política Territorial y Función Pública remitiu informe favorable de avaliación da versión enviada do Manual de Procedementos para a EDUSI “Ría de Ferrol, Cidade 2020” (Concellos de Ferrol e Narón), en consecuencia, considerou adecuados os procedementos propostos polo Concello de Ferrol para o desempeño das funcións que lle foron asignadas no apartado segundo da Resolución de 21 de xullo de 2017, da Secretaría de Estado de Presupostos e Gastos (publicada no BOE de 25 de xullo). Con posterioridade, o Concello de Ferrol aprobou o preceptivo Manual de Procedementos mediante o acordo da Xunta de Goberno Local de data 17/09/2018. No Manual de Procedementos, desenvólvense, entre outros aspectos, as competencias e funcións da Unidade de Xestión EDUSI. En concreto, indícase que a Unidade de Xestión EDUSI dependerá directamente da Concelleira de Patrimonio Histórico e Medio Rural do Concello de Ferrol, que será quen asuma a función de Responsable da Unidade de Xestión EDUSI. IV. Por outra parte o artigo 21.3 da Lei 7/85, lei de bases do réxime local, recoñece a facultade do alcalde de delegar de forma xenérica as competencias relativas a materias con servizos específicos. Por todo o exposto veño a DECRETAR: Primeiro.- Conferir a Dna. Rosa Mª de las Nieves Méndez Fonte, Concelleira de Patrimonio Histórico e Medio Rural do Concello de Ferrol, a delegación xenérica que comprenderá a facultade de desempeñar as funcións de Responsable da Unidade de Xestión de EDUSI, con todas as competencias asignadas no Manual de Procedementos antes citado. En todo caso a devandita delegación inclúe a facultade de resolver mediante actos administrativos que afecten a terceiros, así como -de ser o caso- a resolución dos recursos de reposición contra os ditos actos, sen prexuízo das atribucións que a lei confire ao alcalde como indelegables. Segundo.- A presente resolución será notificada á interesada, para o seu coñecemento e aceptación. Se entenderá tacitamente efectuada a devandita aceptación se pasados tres días hábiles dende a recepción da notificación non presenta a interesada a súa renuncia ante a Alcaldía. Terceiro.- Esta resolución será obxecto de publicación no taboleiro de edictos e no Boletín Oficial da Provincia, dándose conta ao Pleno do Concello na primeira reunión que se celebre. Ferrol, 19 de outubro de 2018. O Alcalde, Don Jorge Juan Suárez Fernández